**O nebunie frumoasă plătită cu viața**

Se sting tinerii noștri  
Se sting și-adorm  
Și nu se mai trezesc din al lor somn  
Și pleacă prea devreme-n lumea Cerească  
Respinși de-a noastră amărăciune  
Lăsați să ardă din pasiune…  
O pasiune tinerească,  
O pasiune nebunească.

O nebunie frumoasă plătită cu viața  
Căci ața a fost subțire  
Și trupurile lor s-au sfărâmat  
Arse de ignoranță,  
Arse de nesperanță.

E liniște acum, e trist și scrum  
Un colectiv plecat pe-un alt drum  
C-un singur sens, fără de-ntors…  
E plin de stele cerul… nemilos,  
E plin de suflete nevinovate  
Iar pe pământ e jale, e dor, e neputință  
Și oameni ce vă vor înapoi  
În lumea asta nesigură,  
În lumea asta colectivă.

Aș mai avea ceva de spus…

Să îi rugați pe Cei de Sus,  
Să vă dea aripi de Lumină  
Și-un alt concert  
Să mai trăiți puțin ca-n astă viață,  
Unde ați lăsat în urma voastră  
Plângând  
Bunici, părinți și frați,  
Prieteni de prin lume adunați…  
Și un oftat.